**Genius Loci díjat nyert a Ford Karrierprogramja.**

**A rangos díjjal a Magyar Tehetségsegítő Szervezetek Szövetsége az üzleti vállalkozások a tehetségek támogatása érdekében tett erőfeszítéseit ismeri el**

* A Ford társadalmi felelősségvállalási programjának keretében 2017-ben elindított [**Ford Karrierprogram**](http://www.ford.hu/Szerviz/Karrierprogram)legfőbb célja, hogy a szakmában rejlő kihívásokat megmutatva megkedveltesse az autószerelői szakmát azokkal a fiatalokkal, akik a középiskolai képzés keretében ezt a pályát választották.

* A „Genius Loci – Vállalatok és vállalkozók a tehetségekért” díj célja, hogy értékelje és elismerje a Magyarországon és a Kárpát-medence magyarlakta területein működő üzleti vállalkozásoknak és vállalkozóknak a tehetségek támogatása érdekében tett erőfeszítéseit.

**Budapest, 2019. április 16.** – „Genius Loci – Vállalatok és vállalkozók a tehetségekért” díjjal jutalmazta a Magyar Tehetségsegítő Szervezetek Szövetsége a Ford Karrierprogramját.

A Ford társadalmi felelősségvállalási programjának keretében 2017-ben elindított [**Ford Karrierprogram**](http://www.ford.hu/Szerviz/Karrierprogram)legfőbb célja, hogy a szakmában rejlő izgalmakat, kihívásokat megmutatva megkedveltesse az autószerelői szakmát azokkal a fiatalokkal, akik a középiskolai képzés keretében ezt a pályát választották hivatásul. A program gyakorlat orientált betekintést ad a középiskolásoknak napjaink legújabb Ford technológiáiba, és kifejezett célja a szakmák közötti versenyben is előrébb hozni az autószerelő szakmát, emelni annak presztízsét.

A díjra a Ford-ot jelölő debreceni Diószegi Sámuel Baptista Szakgimnázium és Szakközépiskolának a 2017/18-as tanévtől kezdődően van példaértékű szakmai kapcsolata, együttműködése a Ford Közép-és Kelet-Európai Értékesítő Kft-vel. A [**Ford Karrierprogram**](http://www.ford.hu/Szerviz/Karrierprogram) keretében az autószerelő tanulók 16 modult tartalmazó e-Learning digitális tananyaggal sajátíthatják el az elméleti tudást a Ford technológiákról, kihelyezett tanórákon Ford-os műszaki oktatókkal a helyi márkaszervizben vagy a szentendrei oktatóközpontban a tanmenetbe illő tanórák keretében tanulhatnak. A Ford műszaki oktatói szakmai workshopok keretében képzik a partneriskolák szaktanárait és szakoktatóit és olyan izgalmas eseményeket hirdetnek a tanulóknak, mint a Driving Skills for Life programban való részvétel.

A szakmai együttműködés keretében a debreceni iskola tavaly kapott egy új Ford Kuga típusú személygépkocsit is, melyet gyakorlati oktatási célra használhatnak. A legmodernebb technikával felszerelt jármű szétszerelése és összerakása közben az oktatók a mai kornak megfelelő tudást képesek átadni a közlekedésgépész ágazaton tanuló diákoknak.

A vállalat társadalmi felelősségvállalásának keretében megvalósuló Ford Karrierprogram legfontosabb célja, hogy a szakmában rejlő izgalmakat megmutatva megkedveltesse és vonzóvá tegye az autószerelői szakmát a fiatalok körében.

„Az autóipari paradigmaváltásnak köszönhetően az elmúlt években a Ford technológiai újítások sorát vezette be járműveiben. Ez a rendkívül gyorsan változó környezet folyamatos tanulást követel meg az autószerelő tanulóktól és a cég szakembereitől is. Büszkék vagyunk rá, hogy 2019-ben a Ford a Karrierprogram keretében országosan 8 középiskolát támogat nagy értékű demonstrációs és oktatási célokat szolgáló modellekkel és fődarabokkal, ami azt jelenti, hogy több mint 1000 autóipari tanuló élvezheti ennek előnyeit a gyakorlati oktatás során. A dunaújvárosi, debreceni, túrkevei, nyíregyházi, veszprémi, kaposvári, budapesti és tatai fiatalok előtt tehát nyitva áll az út, hogy akár már tanulmányaik során kezükbe vehessék, és a szó szoros értelmében darabokra szedhessék a jövő technológiáit.” – mondta el Kiss Zoltán a Ford regionális alkatrész és vevőszolgálati vezető a díj kapcsán. – „Megtiszteltetés számunkra, hogy a Diószegi Sámuel Baptista Szakgimnázium és Szakközépiskola igazgatója, Balogh Péter úr jelölt minket erre a díjra, ezzel is elismerve munkánkat!” – tette hozzá az igazgató.

Genius Loci, azaz „a hely szelleme” a római mitológiában a település védelmezője volt. A mai nyelvhasználatban „a hely szelleme” kifejezés azt a sajátos légkört, szellemiséget jelenti, amelyet egy-egy nevezetes hely sugároz magából. A díj nevének választásakor fontos szempont volt annak hangsúlyozása, hogy a kiemelkedő képességű fiatalokat segítő, fejlesztő intézményekkel partneri viszonyt kialakító vállalatok pozitív hatással vannak annak a településnek (vagy nagyobb térségnek) a szellemiségére, tehetségeket támogató légkörére, ahol a vállalatuk, vállalkozásuk működik.

# # #

***A Ford Motor Company***

*A Ford Motor Company globális vállalat, amelynek központja a Michigan állambeli Dearborn. A vállalat tevékenységi köre a Ford személyautók, haszongépjárművek, városi terepjárók (SUV) és elektromos hajtású autók, valamint a Lincoln luxusautók tervezése, gyártása, értékesítése, szervizelése és a velük kapcsolatos szolgáltatások biztosítása. A vállalat a Ford Motor Credit Company révén pénzügyi szolgáltatásokat is nyújt. A Ford vezető szerepre törekszik az elektromos autók, az önvezető járművek és a mobilitás területén. A Ford mintegy 199.000 embert foglalkoztat világszerte. Amennyiben több információra van szüksége a Fordról, termékeiről vagy a Ford Motor Credit Company vállalatról, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

*A saját tulajdonú vállalatokban körülbelül 53.000 alkalmazottat, az összevont, illetve nem összevont közös vállalkozásokkal együtt pedig mintegy 67.000 embert foglalkoztató* ***Ford Európa*** *felel a Ford márkához tartozó autók gyártásáért, értékesítéséért és karbantartásáért Európa 50 piacán. A Ford Motor Credit Company mellett a Ford Európa üzleti tevékenysége magában foglalja a Ford Ügyfélszolgálat és 24 gyártóüzem (16 saját tulajdonú vagy összevont közös vállalat és 8 nem összevont közös vállalkozás) működtetését. Az első Ford autókat 1903-ban szállították Európába – ugyanabban az évben, amikor a Ford Motor Companyt alapították. Az európai gyártás 1911-ben indult meg.*

|  |  |  |
| --- | --- | --- |
| **Sajtókapcsolat:** | Györke Orsolya |  |
|  | **Ford Közép- és Kelet-**  **Európai Értékesítő Kft.**  1138 Budapest Népfürdő u. 22. |  |
|  | Tel: +36 1 2454 205 |  |
|  | email: [ogyorke@ford.com](mailto:ogyorke@ford.com) |  |